«Кабардино-Балкарская правда» газетым и редактор нэхъыщхьэ Бжьахъуэ Ранетэ
КъБР-м и Правительствэм 2021 гъэм мэкъуауэгъуэм и 1-м къыдигъэкIа Унафэ №222-РП-м ипкъ иткIэ, «Кабардино-Балкарская правда» газетым и редактор нэхъыщхьэу ягъэуващ КъБР-м и Парламентым ЩэнхабзэмкIэ, граждан жылагъуэ IуэхущIапIэхэм зегъэужьынымрэ цIыхубэ хъыбарегъа-щIэ политикэмкIэ и комитетымрэ КъБР-м и Парламентым КIэлъыплъыныгъэмрэ регламентымкIэ и комитетымрэ хэт, «Урысей зэкъуэт» Урысейпсо политикэ партым и Къэбэрдей-Балъкъэр щIыналъэ къудамэм къыбгъэдэкIыу КъБР-м и Парламентым и депутат Бжьахъуэ Ранетэ.
Ранетэ Башир и пхъур Дзэлыкъуэ щIыналъэм хыхьэ Сэрмакъ къуажэм 1964 гъэм къыщалъхуащ, Ростов къалэм дэт къэрал университетым журналист IэщIагъэр щызригъэгъуэтащ, КъБР-м щIыхь зиIэ и журналистщ.
Абы 1988 гъэм лэжьэн щIидзащ «Заря коммунизма» (1990 гъэм и фIэщыгъэр «Зольские вести» жиIэу зэрахъуэкIащ) щIыналъэ газетым и корреспонденту. 1990 гъэм къыщыщIэдзауэ 2009 гъэ пщIондэ «Зольские вести» газетым и редактор нэхъыщхьэм и къуэдзэу щытащ. 2009 гъэм къыщыщIэдзауэ редактор нэхъыщхьэм и къалэнхэр игъэзэщIащ, иужькIэ редактор нэхъыщхьэ къулыкъум ягъэуващ.
